Roztomili
Maj w tym roku aurom nos niy rozpieszczoł i niy pomna nawet kedy w Boże Ciało przy procesyjach loło tak jak w łostatni szwortek, a pamiyntom jeszcze procesyje z lot 50 tych łońskigo stulecio. Miyszkolech wtedy na Ryndorfie, ło kerym żech już szkryfloł.
Procesyjo na Ryndorfie przypominała mi triumfy wodzow i cysorzy rzymskich. Wszystke łokna, szałfynstry, siynie a nawet ańfarty były łobstrojone kwiotkami, świyntymi łobrozkami, świycznikami, dewocjonaliami i heklowanymi łobrusami i gardinami. Cały Ryndorf, Szwarcwald i Cepelina szły w procesyji łod czarnoleskiego kościoła. Zdarzyło sie pora razy, że oltorz na naszy drodze stawioł moj opa z sonsiodami przed moim dwusztokowym familokym. Tyn familok nazywom moim z ty racji, żech w nim miyszkoł z opom i omom. Chociaż dom był mało reprezyntacyjny, mioł tyn atut, że do siyni właziyło sie po schodkach i przez to oltarz postawiony na nich było widać z daleka. I jo wtedy sie asioł, że tyn oltorz stoi przed moim familokym i kożdy go może łobejrzeć i podziwiać, a przede wszystkim porzykać przy nim za siebie i swój hajmat.
Przi dzisiejszych procesyjach łokna juz niy bywajom tak fest wystrojone, cho dzisioj i mozliwosci wiynksze i żodyn niy zabronio. Pisza lo tym zabronianiu bo piyrwy chodziyli zaangażowane i nadgorliwe partyjnioki i spisywali swojich myni zaangażowanych towarzyszy, kerzy śmieli sie wierzyć niy ino w Partio ale i w Boga i strojyli łokna. Kablowanie kończylo sie obniżyniym premii abo w nojlepszym wypadku partyjnom naganom. Z tom partyjnom cynzurom radziyli my sie piyrwy jak sie ino dało. Moj kamrat dostol w owym czasie delegacyjo do Moskwy i umówiyli my sie tak, że jak bydzie musioł cygani to brif napisze zielonom tintom. Po dwoch tydniach dostolech pocztowka na kery bol wiecznie żywy Lenin na kery pisalo: Wiysz Marian Moskwa mi sie bardzo a to bardzo podobo, wszystko tu jest piykne, sklepy obficie zaopatrzone ino nikaj niy idzie dostać zielony tinty.
Inny kolega z kerym żech sie niy umawiał posłoł mi tako kartka Marian tu jest wszystko bardzo tonie Wołga kupisz za 100 rubli, ale po co mi tyla wody a po za tym jak dołoża jeszcze 20 rubli to se kupia w barze flaszka piwa i kurczaka z rożna. Awangardom Narodu w tamtych czasach boła PZPR czyli Polsko Zjednoczono Partio Robotniczo, kero decydowała o naszych losach i bycie we wiynkszym nieco stopniu niz dzisioj Platforma PIS , PSL i SLD razym wziynte.
Żałuja że tegoroczno procesyjo niy szla wele cesty przy kery pomiyszkuja, bo moze wtedy by gibci jom uporzondkowali po zakopanym juz gazociongu ło kerym szkryflołech w zeszłym tydniu. Ta fuszerka kero łobserwuja łod miesionca zaczyno mie wciongać coroz bardzi. Zauważyłech dzisioj że płyty chodnikowe niy wszyndzie kładzie sie wedle sztuki brukarski, ale wedle polski maksymy murarski: trzymej tyn mur żeby sie niy łobalol a jo leca po geld. Mało tego przy mojim placu leży pora wykopanych betonowych ringow melioracyjnych. Nie wiym czy dzisioj juz ta melioracjo jest niypotrzebno, ale porzondek boł by ze wszech miar wskazany juz teraz a niy jak wilijo w maju trefi.
Za złych czasow realnego socjalizmu niezaprzeczalnie nojwiynkszom majowom imprezom boł Wyścig Pokoju, kery wyruszoł zowdy w przeddziyń zwyciynstwa czyli 8 maja. Popularności ty imprezy jak dotychczas niy dorównały nawet łostatnie mistrzostwa Europy we fusbalu. W wyścigu tym ścigali sie kolarze obozu socjalistycznego, a trasa przebiegała przez Polsko, NRD i Czechy a potym nawet bez Rusyjo. Pynzjonisty do dzisioj wspominajom take nazwiska polokow jak Królak, Gazda, Szozda, Szurkowski czy Niemiec Schur, czech Smolik abo Rus Melichow. Rywalizacja boła zawziynto, w radyjoku co 15 minut relacyjo z auta motoradu abo helikoptera. Na trasie ci co prowadziyli ciepali za siebie cweki a ci ze zadku czasem i luftpompom traktowali rywala ze przodku. Na trasie przejazdu gromadzioły sie niyprzebyte tłumy. Jo do dzisioj spominom jak wyścig Pokoju przejyżdżoł bez Fryncita. Miolech chyba z 5 abo 6 lot i fater trzymali mie na barana jak jechali kolarze. Przi ty okazji odbyły sie tyż kolarskie zawody dlo dzieci i mie sie udało wypyndalowac 1 miejsce na drodze, przi kery dzisioj jest komyndo policyji. A skoro już my spomnieli lo stróżach prawa to na końcu wierszych kery żech kedyś tam nagryzmoloł.
Mój policjancie
1
Mój ty kochany, mój ty wariacie
Dziś się spotkamy w komisariacie
Przyjdę do ciebie na przepytanki
Złapiesz me dłonie, skujesz w kajdanki
Refren
Przyjdę do ciebie po fajerancie
Mój ty przystojny, mój aspirancie
Przyjdę do ciebie powiem dwa słowa
Abyś mnie w końcu zaaresztował
2
Nie musisz słodzić ani cudować
Nie musisz nawet mnie prowokować
Nie musisz ścigać mnie listem gończym
By nasze dłonie w splocie połączyć
Refren
Przyjdę do ciebie po fajerancie
Mój ty przystojny mój aspirancie
Przyjdę do ciebie powiem dwa słowa
Abyś mnie w końcu zaaresztował
3
Nie musisz za mną chodzić i śledzić
Nie musisz prosić, czarować, bredzić
Ani podglądać czasem ukradkiem
Bo będę twoim koronnym świadkiem
Refren
Przyjdę do ciebie po fajerancie
Mój ty przystojny mój aspirancie
Przyjdę do ciebie powiem dwa słowa
Abyś mnie w końcu zaaresztował
szl_Latn szl_Latn szl_Latn szl_Latn szl_Latn szl_Latn szl_Latn pol_Latn unk pol_Latn pol_Latn pol_Latn pol_Latn kab_Latn pol_Latn pol_Latn pol_Latn pol_Latn unk pol_Latn pol_Latn pol_Latn pol_Latn kab_Latn pol_Latn pol_Latn pol_Latn pol_Latn unk pol_Latn pol_Latn pol_Latn pol_Latn kab_Latn pol_Latn pol_Latn pol_Latn pol_Latn